परंतु मुझे अब भी विश्वास नहीं हो रहा था। इतनी गंध क्यों आ रही है? अत: खात्री करने के लिये भरे हुये सिलेंडर के बगल में रखे तेल कैन, गेहू ज्वार के आटे के डब्बे आदि हटाने के लिये आगे गयी तो क्या देखती हू कि सिलेंडर के नीचे के हिपसे मे जहॉं गोल जोड़ होता है वहॉं पर सफेद बर्फ जैसा पदार्थ जम चुका था.। ऐसा देखते ही अचानक मुँह से शब्द निकल पडे, ‘बापू! यह क्या?’ और मेरा पूरा शरीर थरथर कांपने लगा। उसी अवस्था में मैं मन:सामर्थ्यदाता का नाम लेती रही तथा उपरोक्त जप जपती करने लगी। फिर मेरे रिश्तेदारों का फोन आया और उन्होंने बताया कि सिलेंडर के चारों ओर गीली चादर लपेट दो अथवा सिलेंडर उठाकर बिल्कुल बाहर रख दो। परंतु ऐसा करने की हिम्मत ही नहीं हो रही थी.। तभी मेरी बड़ी लड़की ने ‘जस्ट डायल’से मरोल अग्निशामक दल का नंबर लेकर उन्हें फोन किया। वे लोग मात्र 7-8 मिनट में ही आ पहुंचे.। वे वह सिलेंडर उठाकर हमारी इमारत के सामने खुले मैदान में खाली करने के लिये ले गये। पूरे दो घंटे गैस निकालने में लग गये। सिलेंडर की हालत देखकर उन्होंने मुझसे कहा कि यदि और 5 मिनट की देर हो गयी होती तो विस्फोट हो गया होता।